section_heading: Životopis
paragraph_text: Koncertira kao solistica i komorna glazbenica u Hrvatskoj i inozemstvu. Održala je pedesetak koncerata u svim većim hrvatskim gradovima, te imala zapažene nastupe u Francuskoj, Nizozemskoj, Portugalu, Austriji, Mađarskoj i Indiji. Važan dio njezinog glazbenog izričaja je promocija hrvatskih skladatelja (Božidar Kunc, Boris Papandopulo, Bruno Bjelinski, Žiga Hirschler, Dora Pejačević, Ivana Lang).